bg bg bg en ru bg ru bg ru bg bg bg bg bg ru uk bg hbs_cyr uk bg hbs_cyr bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru es en es es bg bg en bg ru bg bg bg bg en uk bg bg bg hbs_lat bg bg bg bg bg hbs_cyr bg bg bg bg en bg bg en ru en en en en en en en en bg bg bg bg bg bg bg bg bg bg bg ru bg en en en en en mk en ru en en bg bg ru fr en ru bg sk en en en sk bg bg ru bg en en en en bg en bg en bg bg bg hbs_cyr bg
Дзен и изкуството да хванеш къра
Vanyu Krastevмарт 22, 2009ноември 20, 2017пътеписи
Да хванеш къра не е лесна работа. Изисква се определено състояние на духа. Състояние, което не можеш да се дефинираш пред себе си, но можеш в общи линии да уловиш първите му признаци. Когато започнеш твърде много да ядеш, пиеш, гледаш телевизия, псуваш… Когато говориш само за онези глупаци колегите или за другите глупаци по улиците. Когато започнеш да четеш пет книги едновременно, но стигаш до края само на тази в тоалетната. Когато започнеш да се чудиш кой си и защо правиш всички тези неща, които правиш.
Тогава е време да се погрижиш за бедната си душа и да хванеш къра.
Кърът е място, където има много насекоми и няма тоалетна.
Не се сещам за друга дефиниция на кър. Поле, нива, ливада, пасбища… Ненаселено място. Място, на което си далеч от абстракцията на човешките взаимоотношения. Знам къде се намира еди чудесен див плаж. На морето ще се препитаваш по-лесно и природата ще е по-благосклонна.
Не прави планове. Тръгни бързо и неочаквано. Правилото е да не оставяш карта с мястото на твой приятел. Ще вземе да донесе някой глупав предмет от цивилизацията. Добре е, разбира се, да не си сам. По-късно можеш да се научиш да хващаш къра сам. Когато укрепнеш.
Успееш ли, и птички и тревички ще правят поклон.
Не отивай с автомобил. Ще те изкуши да правиш необмислени набези до населените места и там да правиш онези неща, от които временно си се отказал, когато си хванал къра. Ще сглупиш, ако натовариш щайга с домати и телевизор. Правилото е в няколко проверени вещи за оцеляване, които можеш да носиш на гърба си.
Какво ще правиш на къра? На вторият ден отчетливо ще осъзнаеш, че разполагаш с много свободно време. Ако си взел онези недочетените книжки, хубаво. Ако не, разполагаш само с три ресурса – камъни, дървета и глина. На пръв поглед не е много. Обаче са в изобилие. От тук нататък даваш воля на бедната си душата.
И ще разбереш, че тя само това чака. Или ако не разбереш, значи къра не е за теб.
Големите камъни са за носене. Малките морски камъни са зарибяващи. Дърветата стават за копия. С тях можеш да прогониш любопитните туристи от територията на къра, която си заграбил. Но можеш да си свариш и чорба. Ако не си си забравил кибрита.
Глината е друга работа.
Правилото е в простите форми. Не измисляй грандиозни проекти – материалът ти е непознат, пръстите ти са дебели. Всички искаме да направим голо женско тяло. Формите няма да се получат и накрая само ще гледаш как глината се процежда през ядосаните ти пръсти. Направи солница. Изпечи я на слънце.
Направи фруктиера (нямаш никакви съдове). Вземи въглен от огнището и я украси с точки или други прости символи. Напълни я с разноцветни джанки. Съзерцавай.
Няма начин да не усетиш едно от ония неща, за които всички знаем, но не говорим.
Съблечи се. Правилото е да бъдеш чисто гол. Дрехите са онези неща, които си слагаш, за да можеш успешно да правиш неща, които нямат нищо общо с онези, за които си мислиш. Има нещо дзен в това да можеш по всяко време да наблюдаваш гениталиите си.
Случайните местни ще любопитстват.
Те могат да си помислят много неща за теб. Ти също можеш да си помислиш много неща за тях. Но в крайна сметка няма да споделите мислите си. Освен това носенето на дрехи лишава кожата на задника ти от едно уникално тактилно усещане – да усещаш с него тревички, пясък, кори на дървета и ръбести камъни. Ще попаднеш на нова вселена.
Усещането да те ухапе огромна, разгневена муха по топките е близко до нирвана.
Не говори по телефона. Не е достатъчно само да го изключиш. Правилото е да отидеш на място, където няма обхват. Ще се изкушиш. Ще се обадиш някой ден на група съветски учени. Тогава не ти мърда надуваем басейн, пластмасови столове и PlayStation Portable. Къра не е място за такива неща.
Внимавай с храната. Добре е да не ядеш. Погледни на храненето като на работа, която трябва да свършиш, за да не умреш на къра. Изсушените на слънце филийки намазани с чесън нямат цена. Bake Rolls по кърски. Лук, миди, къпини, рапани, алабаш… Ако погладуваш безгрижно за около 12 часа и след това отхапеш от сочна праскова със сигурност ще промениш отношението си към света. Ще станеш по-добър някак си.
Възможно е да започнеш да бленуваш печени агнешки главички, но това ще отмине с времето. Ако не отмине – сядай и почвай да правиш свещници.
Не прекалявай с диетата. Ще ти трябва енергия, за да носиш големи камъни и да копаеш глина.
Можеш да си задаваш екзистенциални въпроси. Като онези, които си задавал задавал преди да хванеш къра. Правилото е да не се мъчиш над отговорите. Докато размахваш приятелски копието си срещу нашествениците, нахлули в заграбената територия, може да те осени някоя божествена промисъл.
Опитай да правиш цигански колела на плажа. Успееш ли ще си един истински успял човек.
Не бъркай “Дзен или изкуството да хванеш къра” с “Дзен или изкуството да хванеш кура”. Става въпрос за различни естетики.
art, beach, Black Sea, clay, Арт, Карадере, артинсталация, глина, дзен, изкуство, кър, пластики, field, karadere, lifestyle, статуя, Photography, sea, zen
Следваща Градът с две лица
Публикувано от Vanyu Krastev
Покажи всички публикации от Vanyu Krastev
ноември 28, 2009 в 10:38 AM
Pingback: SEABOOK « НАГРЕВАТЕЛ
Въведете коментара си тук…
Попълнете полетата по-долу или кликнете върху икона, за да влезете:
Имейл (Адресът няма да бъде публикуван)
В момента коментирате, използвайки вашия профил WordPress.com. ( Излизане /  Промяна )
В момента коментирате, използвайки вашия профил Twitter. ( Излизане /  Промяна )
В момента коментирате, използвайки вашия профил Facebook. ( Излизане /  Промяна )
Известяване за нови коментари по имейл.
Известяване за нови публикации по e-mail.
Eyebombing Bulgaria в Instagram
Eyebombing Bulgaria #eyebombing #streetart #urbanart #googlyeyes #faces #bulgaria #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #streetart #urbanart #googlyeyes #faces #bulgaria #eye #faces
Eyebombing Bulgaria #eyebombing #googlyeyes #faces #bulgaria #urbanart #urban #streetart #street #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #googlyeyes #faces #bulgaria #eye #streetart #urbanart
Харесай фен страницата във Facebook
Харесай фен страницата във Facebook
Глинена пещ на плажа (първо издание)
Глинена пещ на плажа (второ издание)
Глинена пещ на плажа (трето издание)
Глинена пещ на плажа (четвърто издание)
Дзен и изкуството да хванеш къра
Шешкинград – начин на живеене, който ще ви изненада и разтърси
Трансформация на стария социалистически кибрит
Видео към парчето Gaddamnbeat (Punkt 2018) на артистите от Backpullver
suck in the experience
Enter your email address to follow this blog and receive notifications of new posts by email.
Join 85 other followers
Join 85 other followers
Already have a WordPress.com account? Log in now.
View post in Reader
%d блогъра харесват това: